Latvijas Basketbola līga

Latvijas Basketbola līga (LBL) ir basketbola čempionāts, kurā piedalās Latvijas vīriešu basketbola klubi. LBL tika izveidota 1992. gadā. Kopš 2018. gada spēcīgākie Latvijas klubi spēlē Latvijas—Igaunijas Basketbola līgā, sezonas noslēgumā aizvadot tikai izslēgšanas spēles, lai noskaidrotu Latvijas Basketbola līgas čempionu (Latvijas čempionu basketbolā).

 Vēsture 
Pirmā LBL sezona norisinājās 1992. gadā. Laika posmā no 1992. līdz 1999. gadam čempioni bija ASK/Brocēni/LMT, savukārt no 2000. līdz 2006. gadam — BK Ventspils, kuru 7 gadu uzvaru sēriju 2007. gadā pārtrauca ASK Rīga.

Laika gaitā daudzkārt mainījusies turnīra izspēles kārtība. 2005./2006. gada sezonā LBL nepiedalījās 5 spēcīgākās Latvijas komandas, jo tās startēja BBL čempionātā. Šīs komandas pārējām pievienojās tikai izslēgšanas turnīra gaitā. 2006./2007. gada sezonā LBL piedalījās 16 komandas. Turnīru iesāka 12 komandas, bet 4 spēcīgākās (BK Ventspils, BK Barons/LU, ASK Rīga un SK Valmiera/Lāčplēša Alus) sezonu iesāka BBL turnīrā, bet LBL pievienojās sezonas vidū, kad 16 LBL komandas tika sadalītas divās grupās, spēcīgākās 4 no 12 turnīru iesākušajām cīnījās pret 4 BBL komandām, bet atlikušās 8 — par neizkrišanu uz zemāku līgu.

2007./2008. gada sezonā LBL komandu skaits palielinājās līdz 17. Iepriekšējā gadā pēdējā vietā palikušās LSPA/VEF komandas vietu ieņēma BK Saldus. Vieta turnīrā tika piešķirta jaunizveidotajai VEF Rīga komandai. Pēc spēku samēra komandas tika sadalītas divās divīzijās. 1. divīzijā spēlēja astoņas komandas. Trīs no tām (ASK Rīga, BK Ventspils un Barons/LMT) ar pārējām savas divīzijas komandām aizvadīja divas spēles, bet pārējās piecas komandas savā starpā tikās četras reizes. Vietu secība turnīra tabulā tika noteikta aprēķinot uzvarēto spēļu procentus. 2. divīzijas 9 komandas aizvadīja četru apļu turnīru, pēc kura četras labākās ieguva tiesības spēlēt izslēgšanas spēlēs. Priekšpēdējā vietā palikusī komanda spēlēja pārspēles ar Amatieru Basketbola līgas 2. vietas ieguvēju, bet pēdējā vietā palikusī komanda zaudēja tiesības spēlēt LBL.

2008./2009. gada sezonā 1. divīzijā spēlēja 9, bet 2. divīzijā — 13 komandas.

Kopš 2018./2019. gada sezonas spēcīgākie Latvijas klubi spēlē OlyBet Latvijas—Igaunijas Basketbola līgā. LBL augstākās divīzijas izslēgšanas spēlēs piedalās seši klubi, kuri ierindojas visaugstāk Latvijas—Igaunijas Basketbola līgas turnīrā.

2020. gadā COVID-19 pandēmijas dēļ LBL izslēgšanas turnīrs tika atcelts un tā dalībnieki tika klasificēti pēc ieņemtajām vietām Latvijas–Igaunijas līgas čempionātā uz tā pārtraukšanas brīdi 13. martā. Līdz ar to par čempioniem tika pasludināta VEF Rīga komanda. Tikmēr BK Ogre tika pie sudraba medaļām.

2020./2021. gada sezonā LBL 2. divīzijas vietā tika izveidota Nacionālā basketbola līga, bet 3. divīzijas vietā — Reģionālā basketbola līga. Vadošās Latvijas komandas, kopā ar vadošajām Igaunijas komandām startēja Latvijas-Igaunijas apvienotajā čempionātā. COVID-19 pandēmijas dēļ katras valsts komandas spēles aizvadīja vien ar savas valsts komandām.

 Nosaukumi 

 2012–2015: Aldaris Latvijas Basketbola līga
 2016–2018: Latvijas Basketbola līga
 2019–pašlaik: Latvijas Basketbola līga

 Fināli 
 Sezona Čempioni Finālists Sērijas rez. 1. spēle 2. spēle 3. spēle 4. spēle 5. spēle 6. spēle 7. spēle 1992  Brocēni/Parair  Bonus  202—193  86—85  116—108           1993 BK Brocēni  Bonus  3—0  84—83  71—66  100—89         1994 SWH/Brocēni  Bonus  3—0  102—91  127—92  129—106         1995  SWH/Brocēni  Bonus  4—3  91—102  101—119  105—103  102—116  101—93  122—106  105—93 1996  ASK/Brocēni  Talsu Metropole  4—2  88—90  84—83  106—101  85—99  104—76  97—96   1997  Brocēni-LMT  Liepājas Baltika  4—0  100—87  92—66  84—83  96—75       1998  ASK/Brocēni-LMT  BK Ventspils  4—1  77—76  87—100  80—72  104—75  93—86     1999  ASK/Brocēni-LMT  BK Ventspils  4—2  88—78  65—89  91—76  89—68  71—74  77—65   2000  BK Ventspils  Brocēni-LMT  4—3  83—81  83—64  83—93  71—74  97—70  81—85  79—60 2001  BK Ventspils  BK LMT  4—1  115—99  115—93  115—81  90—96  93—87     2002  BK Ventspils  BK Skonto  4—0  103—92  92—91  99—87  101—96       2003  BK Ventspils  BK Skonto  4—1  94—76  85—83  91—92  90—75  84—79     2004  BK Ventspils  BK Skonto  4—0  94—78  92—73  80—72  81—75       2005  BK Ventspils  Barons  4—0  110—58  80—58  105—78  97—70       2006  BK Ventspils  Barons  4—0  100—73  103—79  92—75  100—83       2007  ASK Rīga  BK Ventspils  4—2  99—94  76—71  64—90  76—60  83—86  91—77   2008  Barons/LMT  ASK Rīga  4—1  84—75  78—96  75—68  94—78  79—78     2009  BK Ventspils  Barons/LMT  4—3  70—94  84—77  78—77  76—81  93—89  77—87  82—71 2010  Barons  VEF Rīga  4—3  82—90  73—70  82—75  79—82  81—77  74—85  78—71 2011  VEF Rīga  BK Ventspils  4—3  79—70  72—75  90—85  55—93  62—71  72—70  87—82 2012  VEF Rīga  BK Ventspils  4—1  83—66  85—67  107—102  90—97  100—70    2013  VEF Rīga  BK Ventspils  4—1  84—86  69—42  72—64  78—69 100—81      2014  BK Ventspils  VEF Rīga  4—1  90—61  69—82  69—61  89—75  81—59     2015  VEF Rīga  BK Ventspils  4—2  81—77  68—85  82—87  86—79  75—63  71—63  2016  Valmiera/Ordo  VEF Rīga  4—3  59—70  73—71 79—70  77—82  76—85  58—56  78—66 2017  VEF Rīga  BK Ventspils  4—0  76—66  84—76  90—82  78—69        2018  BK Ventspils  VEF Rīga  4—2  94—87  71—81  66—76  89—83  96—73  81—78    2019  VEF Rīga  BK Ventspils  4—1  81—75  71—80  81—77  98—90  82—69      2020  VEF Rīga  BK Ogre  fināls nenotika                2021  VEF Rīga  BK Ventspils  4—0  103—74  99—81  83—62  99—90        2022  VEF Rīga  BK Ventspils  4—1  94—80  88—93  89—65  98—74  93—92      2023  Rīgas VEF  BK Ventspils  4—1 80—83  91—74  84—69  89—74  79—61   2024  Rīgas VEF  Rīgas Zeļļi  4—1 81—78  82—66  64—70  90—79  80—74   2025  Rīgas VEF  BK Ventspils  4—0 91—77  114—106  89—68  93—91   

Medaļas
 Klubs Čempions Vicečempions 3. vieta Medaļas kopā Čempionu gadi VEF Rīga 12 4 0 15 2011, 2012, 2013, 2015, 2017, 2019, 2020, 2021, 2022, 2023, 2024, 2025 Ventspils 10 13 6 28 2000, 2001, 2002, 2003, 2004, 2005, 2006, 2009, 2014, 2018 Brocēni 8 2 0 10 1992, 1993, 1994, 1995, 1996, 1997, 1998, 1999 Barons 2 3 3 8 2008, 2010 ASK Riga 1 1 2 4 2007 Valmiera 1 0 3 4 2016 Bonus 0 4 0 4  Skonto 0 3 0 3  Liepāja  0 1 4 5  Talsu Metropole 0 1 2 3  Ogre  0 1 2 3  Rīgas Zeļļi 0 1 1 2 Gulbenes Buki 0 0 3 3 Ādaži 0 0 2 2 Jēkabpils 0 0 2 2 Jūrmala 0 0 1 1 LainERs 0 0 <center>1<center> 1 Princips 0 0 1 <center>1<center> 

Treknrakstā norādītas komandas, kuras startēja LBL 2024.—2025. gada sezonā

 Skatīt arī 
 Latvijas—Igaunijas Basketbola līga
 Latvijas basketbola kauss
 Nacionālā basketbola līga

 Ārējās saites 
 LBS mājaslapa
 Vēsture